CELEX: E2013P0011
Language: da
Date: 2013-06-28 00:00:00
Title: Sag anlagt den 28. juni 2013 af EFTA-Tilsynsmyndigheden mod Island (Sag E-11/13)

3.10.2013   
            
            
               DA
            
            
               Den Europæiske Unions Tidende
            
            
               C 287/15
            
         Sag anlagt den 28. juni 2013 af EFTA-Tilsynsmyndigheden mod Island
   (Sag E-11/13)
   2013/C 287/11
   Den 28. juni 2013 anlagde EFTA-Tilsynsmyndigheden, repræsenteret af Xavier Lewis og Florence Simonetti som befuldmægtigede for EFTA-Tilsynsmyndigheden, rue Belliard 35, 1040 Bruxelles, Belgien, sag mod Island ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1)
            
            
               Det fastslås, at Island ved ikke at have gennemført artikel 9, stk. 1 og 2, og artikel 10 i den retsakt, der er omhandlet i punkt 13b i bilag IX til aftalen om Det Europæiske Økonomiske Samarbejdsområde korrekt (Europa-Parlamentet og Rådets direktiv 2002/92/EF af 9. december 2002 om forsikringsformidling), som tilpasset til EØS-aftalen ved protokol nr. 1 hertil, inden for den fastsatte frist har tilsidesat sine forpligtelser i henhold til denne retsakt og artikel 7 i EØS-aftalen.
            
         
               2)
            
            
               Island tilpligtes at betale sagens omkostninger.
            
         
      Retlige og faktiske omstændigheder samt anbringender:
   
   
               —
            
            
               Sagen vedrører det forhold, at Island inden den 4. september 2012 ikke har efterkommet EFTA-Tilsynsmyndighedens begrundede udtalelse af 4. juli 2012 om manglende korrekt gennemførelse af artikel 9, stk. 1 og 2, og artikel 10 i den retsakt, der er omhandlet i punkt 13b i bilag IX til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2002/92/EF af 9. december 2002 om forsikringsformidling) (i det følgende benævnt direktivet).
            
         
               —
            
            
               EFTA-Tilsynsmyndigheden gør gældende, at Island har tilsidesat sine forpligtelser i henhold til direktivets artikel 9, stk. 1 og 2, og artikel 10 samt artikel 7 i EØS-aftalen ved ikke inden for den fastsatte frist at have vedtaget de foranstaltninger, der er nødvendige for at gennemføre direktivet.